Drie sterf in botsing | Maroela Media
Drie mense is Sondag in 'n botsing op Hendrik Potgieterweg in Roodepoort, Gauteng, dood.
Volgens Werner Vermaak, woordvoerder van ER, het die botsing naby 14de Laan plaasgevind. "By ons paramedici se aankoms op die toneel het hulle 'n erg beskadigde BMW aangetref. Drie mans het noodlottige beserings opgedoen."
ER24 het die naweek ook verskeie ander ongelukstonele besoek. 'n Motor het Sondagoggend op die N14 in Brandvlei gerol en een persoon is dood en vyf beseer.
In 'n ander voorval is 'n voetganger dood in 'n tref-en-trap-ongeluk in Krugersdorp. "Nog 'n voetganger is ernstig beseer in 'n ongeluk in Vereeniging."
Vermaak het gesê nege mense is intussen ook in twee afsonderlike botsings beseer. Ses mense is beseer in 'n botsing tussen drie voertuie in Robert Broomweg in Krugersdorp. Drie mense is beseer toe die voertuig waarin hulle gereis het teen 'n vragmotor gebots het op N1-Noord naby Soweto.